CELEX: C2007/183/10
Language: mt
Date: 2007-08-04 00:00:00
Title: Kawża C-366/05: Sentenza tal-Qorti tal-Ġustizzja (Ir-Raba' Awla) tal- 21 ta' Ġunju 2007 (talba għal deċiżjoni preliminari tas-Supremo Tribunal Administrativo — il-Portugall) — Optimus-Telecomunicações, SA vs Fazenda Pública (Taxxi indiretti fuq il-ġbir tal-kapital — Direttiva 69/335/KEE, kif emendata mid-Direttiva 85/303/KEE — Artikolu 7(1) — Dazju kapitali — Eżenzjoni — Kundizzjonijiet — Sitwazzjoni fl- 1 ta' Lulju 1984 )

4.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 183/6
            
         Sentenza tal-Qorti tal-Ġustizzja (Ir-Raba' Awla) tal-21 ta' Ġunju 2007 (talba għal deċiżjoni preliminari tas-Supremo Tribunal Administrativo — il-Portugall) — Optimus-Telecomunicações, SA vs Fazenda Pública
   (Kawża C-366/05) (1)
   
   (Taxxi indiretti fuq il-ġbir tal-kapital - Direttiva 69/335/KEE, kif emendata mid-Direttiva 85/303/KEE - Artikolu 7(1) - Dazju kapitali - Eżenzjoni - Kundizzjonijiet - Sitwazzjoni fl-1 ta' Lulju 1984)
   (2007/C 183/10)
   Lingwa tal-kawża: il-Portugiż
   Qorti tar-rinviju
   Supremo Tribunal Administrativo
   Partijiet fil-kawża prinċipali
   
      Rikorrenti: Optimus-Telecomunicações, SA
   
      Konvenuta: Fazenda Pública
   
      Intervenjenti: Ministério Público
   Suġġett
   Talba għal deċiżjoni preliminari — Supremo Tribunal Administrativo — Interpretazzjoni ta' l-Artikoli 4(2), 7(1), 8 u 10 tad-Direttiva tal-Kunsill 69/335/KEE, tas-17 ta' Lulju 1969, li tikkonċerna taxxi indiretti fuq il-ġbir tal-kapital (ĠU L 249, p. 25), kif emendata mid-Direttiva tal-Kunsill 85/303/KEE, ta' l-10 ta' Ġunju 1985 (ĠU L 156, p.23) — Impożizzjoni fuq kumpannija b'responsabbiltà limitata tat-taxxa tal-boll għal operazzjoni ta' żieda fil-kapital tal-kumpannija effettwata fi flus kontanti, meta fl-1 ta' Lulju 1984 din it-tip ta' operazzjoni kienet eżentata minn din it-taxxa.
   Dispożittiv
   
               1)
            
            
               Fil-każ ta' Stat bħar-Repubblika Portugiża, li aderixxa mal-Komunitajiet Ewropej b'effett mill-1 ta' Jannar 1986, fin-nuqqas ta' dispożizzjonijiet derogatorji fl-Att ta' l-Adeżjoni ta' dan l-Istat jew f'Att Komunitarju ieħor, l-Artikolu 7(1) tad-Direttiva tal-Kunsill 69/335/KEE, tas-17 ta' Lulju 1969, li tikkonċerna taxxi indiretti fuq il-ġbir tal-kapital, kif emendata mid-Direttiva tal-Kunsill 85/303/KEE, ta' l-10 ta' Ġunju 1985, għandu jiġi interpretat fis-sens li l-eżenzjoni obbligatorja stabbilita fih tapplika għall-operazzjonijiet kollha li jaqgħu taħt il-kamp ta' applikazzjoni tad-Direttiva 69/335 li, fl-1 ta' Lulju 1984, kienu eżenti, fl-imsemmi Stat, mid-dazju kapitali jew li kienu suġġetti għal dan id-dazju b'rata mnaqqsa ta' 0.50 % jew inqas.
            
         
               2)
            
            
               Fil-każ ta' Stat bħar-Repubblika Portugiża, li aderixxa mal-Komunitajiet Ewropej b'effett mill-1 ta' Jannar 1986, l-Artikoli 7(1) u 10 tad-Direttiva 69/335, kif emendata mid-Direttiva 85/303, jipprojbixxu l-introduzzjoni, wara l-1 ta' Jannar 1986, ta' taxxa tal-boll fuq operazzjoni ta' żieda fil-kapital ta' kumpannija li taqa' taħt il-kamp ta' applikazzjoni tad-Direttiva 69/335 li, fl-1 ta' Lulju 1984, kienet eżenti mid-dazju msemmi skond id-dritt nazzjonali.
            
         
      (1)  ĠU C 330 ta' l-24.12.2005.